Oni pletu mrežu oko Pletikose! Ivan Kelava (24) i Goran Blažević (26), također kolosi među vratnicama, smjenjivat će se danas na Kantridi u selekciji Prve HNL.

- Ozračje je pozitivno, “ovo” je najbolje što može dati nacionalna liga, svi se želimo dokazati i nametnuti - kaže Kelava.

Vratar Dinama nije razočaran što se ne nalazi među odabranicima Igora Štimca?

- Ne, zašto? Nije važno tko je u kojoj momčadi, važno je da smo na sceni.

Ipak je nerijetko bio i među Vatrenima, i na ovogodišnjem Euru?

- Prvo u službenoj akciji Malta + Izrael, potom i na nekoliko prijateljskih susreta, pa to u Poljskoj. Zasad nisam nastupio ni minutu...

Koliko su ga pogodile omalovažavanja Uefina predsjednika Platinija, naime to da je vratar ključni Dinamov problem?

- Ne vjerujem da se g. Platini zamara sa mnom. Kamo bi došao da zna tko je i kako radi Ivan Kelava ili bilo tko od nas, nije li to smiješno? Sumnjam da se tako izrazio.

I Blažević je nerijetko bio s A-reprezentativcima?

- Uoči dvije kvalifikacijske utakmice, nekoliko prijateljskih, na kompletnim pripremama za EP 2012.

Ove srijede bit će im sučelice?

- Što reći, oni su favoriti. Mi smo kratko zajedno, pitanje je koliko se možemo uglazbiti. Ali, bit će zanimljivo! Nije nam zabranjeno pobijediti!

Očekuje i vlastitu participaciju?

- Pretpostavljam da će mi pripasti jedno poluvrijeme.

Kad će pod Štimčevu komandu, sigurno mu je to cilj?

- Cilj je dobro braniti, poziv u državnu selekciju onda je logična posljedica.

Kelava, partner i konkurent?

- Vrhunski profesionalac.

Tko će im najviše prijetiti?

- Bilo bi glupo ikoga isticati, svi su velemajstori, zaslužni što je Hrvatska neprestano u svjetskih Top 10.

OPŠIRNIJE PROČITAJTE U TISKANOM IZDANJU SN-a!